b'\n_START_ARTICLE_\nCarlos Iaconelli\n_START_PARAGRAPH_\nCarlos "Iaco" Iaconelli (s. 26. kes\xc3\xa4kuuta 1987 S\xc3\xa3o Paulo) on brasilialainen moottoriurheilija. H\xc3\xa4n on kilpaillut Brasilian ja Italian Formula Renault-, Espanjan F3-, Formula 3 Sudamericana-, Eurocup Formula Renault-, Formula Renault 3.5-, Italian Formula Masters-, International Formula Master-, Aasian GP2-sarja- ja GP2-sarjassa. Nyky\xc3\xa4\xc3\xa4n h\xc3\xa4n ajaa Auto GP -sarjassa. Iaconelli ajoi GP2-sarjassa kaudella 2008 BCN-tallissa Ranskan kilpailusta l\xc3\xa4htien. H\xc3\xa4n ei saavuttanut pisteit\xc3\xa4. Iaconelli ajoi Formula 2 -sarjassa vuonna 2009. H\xc3\xa4n saavutti kauden aikana yhden kakkossijan. Iaconelli siirtyi Auto GP -sarjaan vuonna 2010. H\xc3\xa4n voitti kolme kilpailua sijoittuen yhteispisteiss\xc3\xa4 seitsem\xc3\xa4nneksi.'